આગમી તા.૩૧મી ઓકટોબરના રોજ સરદાર વલ્લભભાઇ પટેલની જન્મજયંતી નિમિતે ભાવનગરમાં રન ફોર યુનિટીના કાર્યક્રમનું જિલ્લા વહીવટી તંત્ર દ્વારા આયોજન કરવામાં આવ્યુ છે. જે અંતર્ગત સવારે ૭.૦૦ કલાકે ગાંધીસ્મૃતિ સર્કલ થી રન ફોર યુનિટીનો પ્રારંભ થશે. જેમાં શાળઓ, મહાશાળાઓના તેમજ એન.સી.સીના વિધાર્થીઓ અને નગરજનો રન ફોર યુનિટીમાં જોડાશે. છેલ્લા કેટલાક સમયથી દર વર્ષે સરદાર પટેલ જન્મજયંતીના રોજ સરકાર દ્વારા રન ફોર યુનિટીના કાર્યક્રમનું આયોજન કરવામાં આવે છે. તદ્દનુંસાર આગામી ૩૧મી ઓકટોબરના રોજ સરદાર વલ્લભભાઇ પટેલ જન્મજયંતીના રોજ ભાવનગરમાં જિલ્લા વહીવટી તંત્ર દ્વારા વિવિધ કાર્યક્રમોનુ આયોજન કરવામાં આવ્યુ છે. જેમા ૩૧મી ઓકટોબરના રોજ સવારે ૭.૦૦ કલાકે ગાંધીસ્મૃતિ સર્કલથી રન ફોર યુનિટીનો પ્રારંભ થશે જે મહિલા કોલેજ સર્કલ, આંબાવાડી, મેઘાણી સર્કલ થઇ પરત ગાંધીસ્મૃતિએ પૂર્ણ થશે અને રાષ્ટ્રીય એકતાના શપથ લેવડાવવામાં આવશે.